Ministru kabineta rīkojuma projekta

**“Par finansējuma piešķiršanu Rēzeknes novada domei”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta (turpmāk – MK) rīkojuma projekts sagatavots, lai piešķirtu Rēzeknes novada domei finansējumu 206 099 *euro* apmērā 11 dzīvokļu Jaunatnes ielā 4, Lūznavā remontdarbu veikšanai un aprīkošanai ar iekārtām.Pamatojoties uz 2020. gada 26. marta Rēzeknes novada domes lēmumu, kas paredz nodot bez atlīdzības valstij Aizsardzības ministrijas (turpmāk – AM) valdījumā Rēzeknes novada pašvaldībai piederošos 11 dzīvokļa īpašumus, tiek turpināta 2018. gadā uzsāktā dienesta dzīvojamā fonda izveide profesionālā dienesta karavīriem Jaunatnes ielā 4, Lūznavā, Lūznavas pagastā.MK rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ņemot vērā, ka Rēzeknes novada Lūznavas pagastā ir izveidota Lūznavas militārā bāze, saskaņā ar Militārā dienesta likuma 55. panta trešo daļu, kas nosaka – profesionālā dienesta karavīru dienesta vietā uz dienesta laiku nodrošina ar dienesta dzīvojamo telpu, sadarbībā ar Rēzeknes novada pašvaldību Jaunatnes ielā 4, Lūznavā, Lūznavas pagastā tiek veidotas dienesta dzīvojamās telpas Nacionālo bruņoto spēku (turpmāk – NSB) profesionālā dienesta karavīriem.Tā kā ar Rēzeknes novada pašvaldību ir panākta vienošanās, ka Rēzeknes novada pašvaldība organizēs 11 dzīvokļa īpašumu remontdarbus pirms dzīvokļa īpašumu nodošanas AM valdījumā, Rēzeknes novada domei ir nepieciešams piešķirt finansējumu remontdarbu veikšanai un aprīkošanai ar iekārtām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 28. martā tika pieņemts MK rīkojums Nr. 129 “Par valsts nekustamajiem īpašumiem Lūznavas pagastā, Rēzeknes novadā”, ar kuru AM pārņēma valdījumā no Izglītības un zinātnes ministrijas nekustamos īpašumus (zemes vienības un būves), kuros izveidota NBS militārā bāze – Zemessardzes 3. Latgales brigādes 36. kaujas atbalsta bataljons.Lai nodrošinātu Valsts aizsardzības koncepcijā noteikto – stiprinātu kvalificētu un pieredzējušu speciālistu motivāciju un saglabāšanu dienestā, karavīrus un viņu ģimenes ir nepieciešams nodrošināt ar dienesta dzīvokļiem.Militārā dienesta likuma 55. panta trešajā daļā ir noteikts, ka profesionālā dienesta karavīru dienesta vietā uz dienesta laiku nodrošina ar AM valdījumā esošu dienesta dzīvojamo telpu.Rēzeknes novada pašvaldība sadarbībā ar AM par piemērotāko dienesta dzīvokļu izveidei atzinusi nekustamo īpašumu ar kadastra Nr. 7868 502 0004 Jaunatnes ielā 4, Lūznavā, Lūznavas pagastā (ēka atrodas uz AM valdījumā esošas zemes vienības ar kadastra apzīmējumu 7868 002 0527).Nekustamais īpašums ar kadastra Nr. 7868 502 0004 Jaunatnes ielā 4, Lūznavas pagastā, Rēzeknes novadā ir pilnībā sadalīts 36 dzīvokļa īpašumos.2018. gada 6. septembrī tika pieņemts Rēzeknes novada domes lēmums (prot. Nr. 19, 1. §.), kas paredz nodot bez atlīdzības AM 16 Rēzeknes novada pašvaldībai piederošus dzīvokļu īpašumus, kas atrodas Jaunatnes ielā 4, Lūznavā, Lūznavas pagastā, lai AM nodrošinātu profesionālā dienesta karavīrus ar dienesta dzīvojamām telpām.Lai veiktu remontdarbus dzīvojamā mājā un 16 dzīvokļa īpašumos Jaunatnes ielā 4 pirms to nodošanas AM valdījumā, Rēzeknes novada domei atbilstoši 2019. gada 27. marta MK rīkojumam Nr. 125 “Par finansējuma piešķiršanu Rēzeknes novada domei dzīvokļu remontam Jaunatnes ielā 4, Lūznavā, Lūznavas pagastā, Rēzeknes novadā, un to aprīkošanai ar iekārtām un mēbelēm” un 2020. gada 1. aprīļa MK rīkojumam Nr. 143 “Par finansējuma piešķiršanu Rēzeknes novada domei” tika piešķirts finansējums remontdarbu veikšanai. Pēc remontdarbu pabeigšanas 2020. gada 10. septembrī ir pieņemts MK rīkojums Nr. 503 “Par Rēzeknes novada pašvaldībai piederošo dzīvokļa īpašumu Jaunatnes ielā 4, Lūznavā, Lūznavas pagastā, Rēzeknes novadā, pārņemšanu valsts īpašumā” un uzsākts īpašumtiesību sakārtošanas process.Tā kā Rēzeknes novada dome 2018. gada 6. septembrī nolēma konceptuāli atbalstīt arī pārējo Rēzeknes novada pašvaldībai piederošo dzīvokļu īpašumu (20 dzīvokļi) nodošanu AM dienesta dzīvojamo telpu izveidei pēc dzīvojamo telpu īres līgumu izbeigšanas, 2020. gada 26. martā tika pieņemts Rēzeknes novada domes lēmums (prot. Nr. 9, 2. §.) par papildu 11 dzīvokļa īpašumu nodošanu bez atlīdzības AM dienesta dzīvojamo telpu izveidei NBS profesionālā dienesta karavīriem:1) Jaunatnes ielā 4–6, Lūznavā, Lūznavas pagastā, kadastra Nr. 7868 900 0176, platība – 40,0 m2,2) Jaunatnes ielā 4–7, Lūznavā, Lūznavas pagastā, kadastra Nr. 7868 900 0185, platība – 54,4 m2,3) Jaunatnes ielā 4–10, Lūznavā, Lūznavas pagastā, kadastra Nr. 7868 900 0179, platība – 39,5 m2,4) Jaunatnes ielā 4–12, Lūznavā, Lūznavas pagastā, kadastra Nr. 7868 900 0181, platība – 37,4 m2,5) Jaunatnes ielā 4–16, Lūznavā, Lūznavas pagastā, kadastra Nr. 7868 900 0184, platība – 37,5 m2,6) Jaunatnes ielā 4–18, Lūznavā, Lūznavas pagastā, kadastra Nr. 7868 900 0167, platība – 39,5 m2,7) Jaunatnes ielā 4–21, Lūznavā, Lūznavas pagastā, kadastra Nr. 7868 900 0174, platība – 40,0 m2,8) Jaunatnes ielā 4–23, Lūznavā, Lūznavas pagastā, kadastra Nr. 7868 900 0166, platība – 35,8 m2,9) Jaunatnes ielā 4–25, Lūznavā, Lūznavas pagastā, kadastra Nr. 7868 900 0183, platība – 39,9 m2,10) Jaunatnes ielā 4–29, Lūznavā, Lūznavas pagastā, kadastra Nr. 7868 900 0187, platība – 40,0 m2,11) Jaunatnes ielā 4–30, Lūznavā, Lūznavas pagastā, kadastra Nr. 7868 900 0186, platība – 39,1 m2.Rēzeknes novada pašvaldība veic pasākumus, lai arī pārējo 9 dzīvokļa īpašumu īrniekiem tiktu piedāvāta cita līdzvērtīga dzīvojamā platība.Saistībā ar trim fiziskajām personām piederošajiem dzīvokļa īpašumiem MK 2020. gada 8. septembra sēdē tika konceptuāli atbalstīta informatīvajā ziņojumā “Par nekustamo īpašumu atsavināšanu Rēzeknes novada Lūznavas pagastā valsts aizsardzības vajadzībām” minēto dzīvokļa īpašumu atsavināšana atbilstoši Sabiedrības vajadzībām nepieciešamā nekustamā īpašuma atsavināšanas likumā noteiktajai kārtībai. Ievērojot minēto, ir paredzēts, ka dzīvojamā māja Jaunatnes ielā 4 pilnībā tiks izmantota NBS vajadzībām, nodrošinot profesionālā dienesta karavīriem dienesta dzīvojamās telpas.Ar Rēzeknes novada pašvaldību ir panākta vienošanās, ka arī papildus 11 dzīvokļa īpašumu remontdarbus organizēs Rēzeknes novada pašvaldība.Rēzeknes novada pašvaldība 2020. gada 15. jūlijā izsludināja iepirkumu “Pašvaldības dzīvokļu atjaunošanas darbi Jaunatnes ielā 4, Lūznavā, 2. kārta”. Rēzeknes novada pašvaldības iepirkumu komisija ir pieņēmusi lēmumu līguma slēgšanas tiesības piešķirt par kopējo līguma summu 170 329,43 *euro* bez PVN, 206 098,61 *euro* ar PVN.Lai veiktu 11 dzīvokļu Jaunatnes ielā 4, Lūznavā remontdarbus, Rēzeknes novada domei no Aizsardzības ministrijas budžeta ir nepieciešams piešķirt finansējumu 206 099 *euro* apmērā.Lai nodrošinātu 11 dzīvokļu Jaunatnes ielā 4, Lūznavā remontdarbu veikšanu, Aizsardzības ministrija noslēgs sadarbības līgumu ar Rēzeknes novada domi par piešķirto finansējumu, nosakot piešķirtā finansējuma izlietojuma kontroli, kā arī Rēzeknes novada domes atbildību par grāmatvedības datu pareizību un finanšu līdzekļu izlietojumu atbilstoši plānotajam. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | AM, Rēzeknes novada pašvaldība |
| 4. | Cita informācija | Kopējās dzīvokļu remontdarbu, t. sk. aprīkojuma un iekārtu, izmaksas ir 168 494 *euro* bez PVN, remontdarbu izmaksas gaitenī ir 1 835 *euro* bez PVN.Dzīvokļos ir paredzēts veikt demontāžas un apdares darbus, nomainīt logus un durvis, ierīkot apkuri un ventilāciju, veikt ūdensvada / kanalizācijas remontdarbus, uzstādīt santehniku, nomainīt elektrotīklus, ierīkot apgaismojumu, uzstādīt virtuves iekārtu un aprīkojumu (veļasmašīnu, ledusskapi, plīti u. tml.).Gaitenī ir paredzēts nokrāsot griestus un sienas, nomainīt grīdas segumu un balkona logus un durvis un veikt citus darbus.MK rīkojuma projekta izpilde tiks nodrošināta no AM 2020. gada budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem 206 099 *euro* apmērā, veicot nepieciešamo līdzekļu pārdali budžeta programmā no kapitālajiem izdevumiem uz kapitālo izdevumu transfertiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK rīkojums ietekmēs Rēzeknes novada pašvaldību, kura ir atbildīga par publisko iepirkumu jomas normatīvo aktu ievērošanu, veicot iepirkumu remontdarbu Jaunatnes ielā 4, Lūznavā, Lūznavas pagastā veikšanai, un iepirkuma līguma īstenošanas uzraudzību.MK rīkojums ietekmēs NBS – pēc remontdarbu veikšanas un 11 dzīvokļa īpašumu pārņemšanas AM valdījumā tie tiks nodoti lietošanā NBS profesionālā dienesta karavīriem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Rēzeknes novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv).  |

Ministru prezidenta biedrs,

aizsardzības ministrs Artis Pabriks

I. Buda, tālr. 67335031

Inara.Buda@mod.gov.lv